stanford-oval/wikipedia huggingface dataset:
רייצ'ל בילסון
קריירה

הופעתה הראשונה בטלוויזיה הייתה בשנת 2003 כשהתארחה בסדרות "באפי ציידת הערפדים", ו"8 כללים פשוטים" ובסרט קצר בשם "לא שבורה".
בילסון לוהקה בשנת 2003 לסדרת הנעורים האמריקאית ".The O.C". דמותה, סאמר רוברטס הייתה אמורה להופיע רק במספר פרקים, אך הפכה לדמות קבועה בעקבות ההצלחה של הסדרה והרומן של סאמר עם סת' כהן, אותו גילם אדם ברודי. כתוצאה מההצלחה של הסדרה The O.C. בילסון התפרסמה בקרב בני הנוער. הסדרה רצה עד שנת 2008.
בטקס פרסי הנוער בשנת 2005, זכתה בילסון בשלושה פרסים. בנוסף, בשנת 2005, המגזין "מקסים" בחר בבילסון לשישית ברשימת ה-"Hot 100 list" השנתית שלהם, ושנה לאחר מכן בחרו בה במקום ה-14. בשנת 2006, המגזין האנגלי של FHM דירג אותה במקום ה-28 ברשימה של "100 הנשים הסקסיות בעולם", בעוד שהמגזין האמריקאי דירג אותה במקום ה-77 לשנת 2005. בשנת 2006 נמנתה בילסון ברשימת "100 האנשים הכי יפים" של מגזין "פיפל". בינואר 2008, הווארד סטרן מנה אותה בין "הבחורות השוות ביותר בהוליווד". בשנת 2008 המגזין האנגלי של FHM בחר בבילסון במקום 16 ברשימת הנשים הסקסיות בעולם, ובמגזין האמריקאי היא מוקמה במקום ה-30.
תפקידה הראשון של בילסון בקולנוע היה בסרט הרומנטי-קומי "נשיקה אחרונה", שמככבים בה בנוסף ג'סינדה בארט וזאק בראף. בסרט משחקת בילסון תלמידת קולג'. בילסון רצתה זמן רב לעבוד עם בראף, היא נורא מעריצה אותו על סרטו "גארדן סטייט" שביים וכיכב בו. בסצנת הסקס של בילסון עם בראף החליפה את בילסון כפילה, בילסון ציינה על כך שהיא מרגישה נורא חזקה על כך שהיא לא הופיעה בסצנת עירום.
בסקירות על הסרט, צוין שבילסון משחקת תפקיד עם "עומק מפתיע", אילו מבקר אחר תיאר את תפקידה כ"גלן קלוז ב"חיזור גורלי", ילדת עמק אידיוטית עם גוף שווה".
ב-2006 לוהקה בילסון לתפקיד של מיילי, במותחנו של דאג לימן, "ג'אמפר" כמחליפה של השחקנית טרסה פאלמר. היא התחילה את הצילומים לתפקיד באוקטובר והסרט פורסם ב-14 בפברואר 2008. בילסון הופיעה בנוסף ב-2 פרקים בסדרה קומית של ג'וש שוורץ (ממפיקי The O.C) "צ'אק". רייצ'ל הופיעה בקטע בסרט "אוהב אותך, ניו יורק" לצד נטלי פורטמן, רובין רייט, בלייק ליבלי ושיה לה-באף. השתתפה בסרט הקומדיה "מחכים לנצח", שיצא לאקרנים ב-2011.
בין 2011 ל-2015 שיחקה בתפקיד ראשי בסדרת הדרמה "חשיפה לדרום", בתפקיד ד״ר זואי הארט.
בשנת 2012 בילסון הייתה שחקנית אורחת  בסדרה "אחת שיודעת" עונה 6 פרק 10, הפרק האחרון בעונה.
בשנת 2013 שיחקה בסרט קומדיית הנעורים "התנסות חובה" בכיכובה של אוברי פלזה.
בשנת 2017 היא שיחקה בחמישה פרקים של הסדרה המוזיקלית "נאשוויל" בתור אליסה גרין.
חיים אישיים

בשנים 2003–2006 היא הייתה בזוגיות עם השחקן האמריקאי-יהודי אדם ברודי (עמיתה ל"האו.סי"), וב-2004 הם אף התארסו. לקראת סוף 2006 בילסון וברודי נפרדו. מאז 2007, הייתה בזוגיות עם השחקן הקנדי היידן כריסטנסן, הם התארסו ב-2008, נפרדו וחזרו לאחר מספר חודשים. ב-29 באוקטובר 2014, נולדה בתם הבכורה, בריאר רוז. אולם ב-2017 הם נפרדו.
בילסון הצהירה כי היא מסרבת להצעות להופיע בעירום או בעירום חלקי במגזיני גברים, בעיקר כי היא מרגישה שגופה "קדוש" ולא כל העולם אמור לראותו. היא הופיעה בתמונה מצוירת במגזיני הגברים GQ וסטאף כשהיא לובשת הלבשה תחתונה צבעונית.
בילסון מוכרת בהיותה מכורה לאופנה. היא מתארת את עצמה כבעלת טעם "וינטאג'" בבגדים וציינה כי דיאן קיטון וקייט מוס הן ההשראה שלה. לקראת סוף 2007 שיתפה פעולה עם מותג האופנה DKNY והם יצרו יחד קולקציה בשם Edie Rose שלה דגמנה בילסון. הקולקציה יצאה בספטמבר 2008. המעצבים האהובים עלייה הם זאק פוזן, מארק ג'ייקובס, סטלה מקרטני ושאנל. בילסון אוהדת את לוס אנג'לס קליפרס בכדורסל, ואף יש לה מנוי עונתי למשחקים של הקבוצה. היא טענה בעבר כי אם היא לא הייתה שחקנית, היא הייתה רוצה לעבוד כגננת בגן חובה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | נשיקה אחרונה | קים |  |
| 2008 | ג'אמפר | מילי האריס |  |
| 2009 | אוהב אותך, ניו יורק | מולי |  |
| 2010 | מחכים לנצח | אמה טוויסט |  |
| 2011 | מה שקורה בחיים (אנ') | לורה |  |
| 2013 | התנסות חובה (אנ') | אמבר קלארק |  |
| 2014 | שוד אמריקאי (אנ') | עדת ראייה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | It's True! | ג'נה | פרק: "The Rats of Rumfordton" |
| 2003 | 8 כללים פשוטים (אנ') | ג'ני | פרק: "Career Choices" |
| 2003 | באפי ציידת הערפדים | קולין | פרק: "Dirty Girls" |
| 2003–2007 | The O.C. | סאמר רוברטס (אנ') | תפקיד ראשי (4 עונות); 92 פרקים |
| 2004 | מופע שנות ה-70 | קריסטי | פרק: "5:15" |
| 2007 | צ'אק | לו פאלון | 2 פרקים |
| 2010–2014 | איך פגשתי את אמא | סינדי | 4 פרקים |
| 2011–2015 | חשיפה לדרום | ד"ר זואי הארט | תפקיד ראשי (4 עונות); 76 פרקים |
| 2012 | אחת שיודעת | עצמה | פרק: "New York, I Love You XOXO" |
| 2016, 2019 | היסטוריה שתויה (אנ') | קונסטנס קופ (אנ')/ הלן קלהאן (אנ') | 2 פרקים |
| 2017 | נאשוויל | אליסה גרין | 5 פרקים |
| 2018 | Take Two | סם סוויפט | תפקיד ראשי; 13 פרקים גם מפיקה |
| 2023 | נאשמים (אנ') | אליסון | פרק: "Danny's Story" |
שבעה צעדים

| --- | --- |

 מבוסס על:  מאנגה באותו השם
 בימוי:  פארק צ'אן-ווק
 הופק בידי:  אים סונג-יונג קים דונג-ג'ו
 תסריט:  הוואנג ג'ו-יון אים ג'ון-היונג פארק צ'אן-ווק
 עריכה:  קים סאנג-בואם
 שחקנים ראשיים:  צ'וי מין-סיק יו ג'י-טי קאנג היא-ג'ונג
 מוזיקה:  יו יאנג-ווק
 צילום:  צ'ונג הון-צ'ונג
 מדינה:  קוריאה הדרומית קוריאה הדרומית
 חברת הפקה:  Show East Egg Films
 חברה מפיצה:  Show East
 שיטת הפצה:  וידאו על פי דרישה 
 הקרנת בכורה:  קוריאה הדרומית 21 בנובמבר 2003 (קוריאה הדרומית) צרפת 15 במאי 2004 (פסטיבל קאן)
 משך הקרנה:  120 דקות
 שפת הסרט:  קוריאנית
 סוגה:  סרט דרמה, סרט בלשי, סרט מתח, סרט פעולה 
 תקציב:  $3,000,000
 הכנסות:  $14,980,005
 הכנסות באתר מוג'ו:   oldboy
 פרסים:  זוכה פרס חבר השופטים בפסטיבל קאן, ועוד
 דף הסרט ב־IMDb
 
שבעה צעדים (בקוריאנית: 올드보이) הוא מותחן-נקמה דרום קוריאני משנת 2003, אשר נכתב ובוים על ידי פארק צ'אן-ווק. הסרט מבוסס באופן רופף על מאנגה באותו השם, אשר נכתבה על ידי נובואקי מינג'ישי וגארון צוצ'יה. זהו הסרט השני ב-"טרילוגיית הנקמה" של צ'אן-ווק; קדם לו "שלום לנוקם" (2002); אחריו בא "שלום לנוקמת" (2005).
הסרט זכה לשבחים רבים ולפרסים, כולל פרס חבר השופטים בפסטיבל קאן, ונחשב כאלים במיוחד וידוע בסצנותיו הקשות ועקובות בדם.
שחקנים ודמויות

| שם השחקן/ית | שם הדמות | הערות |
| --- | --- | --- |
| צ'וי מין-סיק | או דה-סו | הדמות הראשית, היה כלוא במשך 15 שנים ושוחרר על ידי החוטף שלו. |
| קאנג היא-ג'ונג | מי-דו | נערה צעירה המתאהבת בדה-סו ומחליטה לעזור לו. |
| יו ג'י-טי | לי וו-ג'ין | חוטפו של דה-סו. |
פירושים

פסקה זו מכילה ספוילרים לסרט.
הסרט הוא עיבוד קולנועי לטרגדיה היוונית הקלאסית "אדיפוס המלך". בהתאם לכך, החל מהמאורע המחולל, כל מערכה בסרט היא תוצאה ישירה והכרחית של המערכה שקדמה לה, בשרשרת של גורל שלא ניתן לשוברה. רגע השיא בטרגדיה הוא כאשר או דה-סו מבין שאהובתו היא לא אחרת מאשר ביתו. בתגובה, או דה-סו עוקר את לשונו (בדומה לאדיפוס, שעקר את עיניו). המקהלה היוונית בעיבוד הקולנועי מיוצגת באמצעות קריינות (voice-over).
הכנסות

בקוריאה הדרומית, הסרט נצפה על ידי 3,260,000 צופים בקולנוע, והוא מדורג במקום חמישי ברשימת הסרטים הרווחיים ביותר של שנת 2003.
סך כולל של ההכנסות מהסרט ברחבי העולם הוא $14,980,005.
רימייק

ביולי 2011, הוכרז כי הבמאי האמריקאי ספייק לי, יביים את הגרסה האמריקאית לסרט. בסרט, שיצא בנובמבר 2013, מככב ג'וש ברולין לצד סמואל ל. ג'קסון, אליזבת אולסן ושרלטו קופליי.
בדומה לסרט המקורי, העלילה מתארת את חטיפתו של אדם לצינוק מסתורי, בו הוא מבלה 20 שנים בבידוד מוחלט מבלי לדעת מדוע נאסר. במקביל לניסיונות כושלים להבין מדוע נחטף ולשמור על שפיות, הוא מגלה מהטלוויזיה שאשתו נרצחה ושהוא החשוד העיקרי. יום אחד הוא מוצא עצמו חופשי באופן שרירותי כמעט כמו נסיבות כליאתו. מאותו הרגע ואילך הוא נחוש בדעתו לנקום באדם שכלא אותו ומתעמת בדרך עם כמה אמיתות קשות על עברו. בגרסה זו הכלוא ששוחרר מגלה שראה את אחותו של חוטפו שוכבת עם אביה (ולא את האחות שוכבת עם אחיה). בנוסף, בגרסה זו אין זכר למהפנטת, מחיקת הזיכרון ושבעת הצעדים, מה שמעורר תהייה לגבי שם הסרט.
הערות שוליים

1 2  ‏"Oldboy (2005)". Box Office Mojo. Amazon.com. נבדק ב-2008-05-20.
↑  Korean Movie Reviews for 2003: Save the Green Planet, Memories of Murder, A Tale of Two Sisters, Old Boy, Silmido, and more
↑   חן חדד, הגרסה האלימה של ספייק לי ל"שבעה צעדים", באתר הארץ, 11 ביולי 2013
↑  אלימות היא הפתרון: הטריילר החדש ל"שבעה צעדים", באתר ‏מאקו‏, 11 ביולי 2013
| --- | --- |
בקרת זהויות :  MusicBrainz release group: 2cf486ec-ca18-37d2-b886-be541266f686
שיבה אינו (מטבע מבוזר)

| --- | --- |

 סמל:  SHIB
 יחידות משנה
 תחילת שימוש:  2020 
 בנק מרכזי
 https://www.shibatoken.com/
 
שיבה אינו (באנגלית: Shiba Inu) הוא מטבע מבוזר מסוג מטבע מם שנוצר כבדיחה במהלך אוגוסט 2020 בידי אדם אלמוני או קבוצת אנונימיים בשם ריושי. הוא קרוי על שם גזע הכלבים היפני שיבה אינו, אשר פניו מופיעות גם על סמל מטבע הדוגקוין, בעצמו הלצה סאטירית שמקורה בתופעת אינטרנט בשם דוג. על אף כן הצליח המטבע לשגשג וצבר פופולריות רבה עד שבאוקטובר 2021 הגיע לשווי שוק של יותר מ-38 מיליארד דולר.
היסטוריה

המטבע הושק באוגוסט 2020 בתור "רוצח הדוגקוין" על ידי אדם אנונימי או קבוצה של אנשים אנונימיים. בראשיתו היה ערכו של מטבע אחד זעום שכן הונפקו כקוודריליון (אלף טריליון או מיליון מיליארד) מטבעות, אולם הוא צבר תאוצה לאחר שהחל להיסחר במספר בורסות מבוזרות בולטות כדוגמת בינאנס ואוקיאקס, ובייחוד בפלטפורמת המסחר חוובי אשר הייתה פופולרית מאוד באותה העת בקרב סוחרים סינים, והחזיקה בנתח אספקת המטבעות הגדול ביותר.
במאי 2021 הודיע ריושי שאידאולוגיית המטבע דוגלת בקהילתיות וכי הוא אינו מעוניין להחזיק במונופול על המטבע, ולכן שלח כ-41 אחוז מהמטבעות שהיו באותה העת בסירקולציה לויטליק בוטרין, מייסד רשת אתריום. בתגובה מסר בוטרין שהחליט "לשרוף" את רובם, כ-410 טריליון מטבעות שיבה ששוויים הוערך ב-6.7 מיליארד דולר באותה העת, על ידי שליחתם לכתובת מתה של ארנק קריפטוגרפי. את השאר תרם לקרן סיוע הודית לחולי קורונה, כ-50 טריליון מטבעות בשווי של כ-1.2 מיליארד דולר.
ערכו של המטבע נסק במאות אחוזים במהלך חודש אוקטובר 2021 לאחר שאילון מאסק פרסם ציוץ בחשבון הטוויטר שלו עם תמונה של כלבו החדש "פלוקי פרנקפאפי" מסוג שיבה אינו. סיבה אפשרית נוספת לזינוק בערכו הייתה רכישה אלמונית של 6 טריליון מטבעות בשווי 44 מיליון דולר במהלך חודש ספטמבר.
ההתלהבות סביב המטבע המשיכה לצמוח על רקע פתיחת מסחרו בפלטפורמת קוינבייס, בנוסף לשמועות על השקתו הקרבה בבורסת רובין הוד ובעידוד עצומה שהוקמה באתר Change אשר אספה יותר מחצי מיליון חתימות מקרב מעריציו.
בימים הבאים חווה המטבע נפילה משמעותית לאחר שחשבון טוויטר המשויך ככל הנראה לריושי שלח הודעה בדף המשתמש של אילון מאסק עם השאלה, "היי אילון, כמה מטבעות שיבה אתה מחזיק?", ונענה בתגובה, "אפס".
אקו-סיסטם > מטבע שיבה אינו (Shiba Inu Coin)

מטבע הפרויקט המקורי הידוע כשיבה אינו או בקיצור שיב (SHIB) ובנוי כחוזה חכם על רשת אתריום (ERC-20). כמות המטבעות המקסימלית שהונפקה בראשיתו הייתה קוודריליון, אולם קרוב לחצי מהמטבעות נשרפו על ידי ויטליק בוטרין, והשאר ננעלו על ידי ריושי בפלטפורמה המבוזרת יוניסוואפ בכדי לספק נזילות ולאפשר מסחר עתידי.
אקו-סיסטם > מטבע רצועה (Leash Coin)

מטבע הרצועה (LEASH) הוא המטבע השני שהונפק במסגרת הפרויקט עם כמות מקסימלית של כ-107,647 יחידות. כמות קטנה זו נוצרה בכדי לייצר ביקוש עבור המטבע ולהעלות את מחירו. המטבע משמש להפקדות סיכון וצבירת ריבית בבריכות נזילות.
אקו-סיסטם > מטבע עצם (Bone Coin)

מטבע העצם (BONE) הוא המטבע השלישי שהושק עם כמות מקסימלית של כ-250 מיליון יחידות. מטרתו היא להעניק שליטה וזכות הצבעה למחזיקיו בדבר הצעות עתידיות לקידום ושיפור הפרויקט.
אקו-סיסטם > שיבה סוואפ (Shiba Swap)

שיבה סוואפ היא פלטפורמה מבוזרת למסחר במטבעות ונכסים דיגיטליים. בשונה מבורסות וזירות מסחר כגון בינאנס או קראקן המשמשות כמתווכות בין הסוחרים, מציעה הפלטפורמה מסחר דרך בריכת נזילות משותפת אשר אינה נתונה להחלטות ופיקוח מצד גוף מרכזי אחד.
הערות שוליים

1 2  "What is the Shiba Inu ? Experts weigh in on the 'Dogecoin killer' hype", Fortune, Grady Mcgregor, Yvonne Lau, May 12, 2021; Archived From The Original In May 12, 2021.
↑  "Experts say retail investors should stay away from ‘War of Meme Coins’", Mint, Abhinav Kaul, October 28, 2021
↑  "Shiba Inu coin is being hailed as Dogecoin killer and it has already given 1900 pct returns in one week", India Today, Manas Tiwari, May 12, 2021; Archived From The Original On May 12, 2021.
↑  "Cryptocurrency Shiba Inu’s market cap is now bigger than Adani Enterprises, Tata Steel and Tech Mahindra", The Indian Express, Mehab Qureshi, October 28, 2021
↑  "Shiba inu coin skyrockets after an Elon Musk tweet supercharges the token - taking weekly gains to 240%", Yahoo, Harry Robertson, October 6, 2021
↑  "Ethereum Luminary Makes $1 Billion Covid-19 Gift—in Shiba Inu Coin", The Wall Street Journal, Caitlin Ostroff, Paul Vigna, May 12, 2021
↑  "Shiba Inu coin: Ethereum co-founder ‘burns’ billions of dollars in viral dog themed cryptocurrency", Msn, Andrew Griffin, May 17, 2021
↑  "Vitalik Buterin Burns $6B in SHIB Tokens, Says He Doesn't Want the 'Power'", Coindesk, Jamie Crawley, May 17, 2021
↑  "Elon Musk sparks another Shiba Inu rally ‘to the moon’ — other Shiba coins follow suit", Msn, India Bureau, October 18, 2021
↑  "Elon Musk’s puppy, a new strategy to burn tokens, and altcoins playing catch up — the perfect storm for cryptocurrency Shiba Inu to skyrocket", Business Insider India, Insider Studios, October 12, 2021
↑  "To The Moon? Coinbase Pro Lists Shiba Inu", Msn, Adrian Zmudzinski, September 9, 2021
↑  "Shiba Inu Could be Listed on Robinhood Within the Coming Weeks", Rich Skies, November 29, 2021
↑  "Woof Exchange When will Shiba Inu be available on Robinhood?", The Sun, Alice Grahns, Lynsey Barber, Nina Clevinger, November 1, 2021
↑  "Shiba Inu Slips After Jumping on Robinhood Listing Speculation", The Street, Rob Lenihan, December 8, 2021
↑  "One word from Elon Musk sank the Shiba Inu (SHIB) cryptocurrency yesterday", Fast Company, Michael Grothaus, October 25, 2021
↑  "The Only Cryptocurrencies Elon Musk Owns -- and Shiba Inu Isn't 1 of Them", The Motley Fool, Keith Speights, November 15, 2021
1 2 3 4  "Shiba Inu (SHIB)", Investopedia, The Investopedia Team, November 1, 2021
↑  "What is LEASH?", Medium, Leashers, August 16, 2021
↑  "What Is ShibaSwap?", Coindesk, Andrey Sergreenkov, December 14, 2021
שיאצו

טיפול בשיאצו
שיאצוּ (ביפנית: 指圧, "שי" משמעו - אצבע, ו"אצו" - לחץ) היא שיטת טיפול במגע בתחום הרפואה המשלימה, שמקורה ביפן, שם היא טיפול רפואי מורשה. הטיפול אינו תרופתי, מבוסס קשיבות וכולל מטפל ומטופל בלבד.
שיאצו היא אומנות מגע אשר משלבת בתוכה מודעות וקשב לגוף כאשר המטרה העיקרית בטיפול היא הזרמת אנרגיה, הפחתת מתח ושיפור זרימת הדם בגוף. בסוף הטיפול המטופל חש תחושת שחרור ונינוחות, מבחינה נפשית ומבחינה פיזיולוגית.
עקרונות

השיטה מתבססת על עקרונות הרפואה הסינית, בהשפעת טכניקות כגון אקופונקטורה (דיקור) וטוינה. ההנחה המרכזית של השיטה היא כי בגוף האדם קיימים ערוצי אנרגיה המכונים מרידיאנים, אשר משפיעים ומושפעים מהאיברים הפנימיים. על פי השיטה, כל מחלה היא מצב הנובע מחוסר איזון כלשהו, היוצר "חסימה אנרגטית" בערוץ האנרגיה/מרידיאן או באיבר, וגורם להופעת תסמינים כמו כאב, לחץ או רפיון.
ישנן שתי אסכולות שיאצו: אחת המבוססת על אנטומיה ופיזיולוגיה מערבית, והשנייה מבוססת על רפואה סינית מסורתית.
יישומים

לטענת תומכיה, השיטה עשויה לסייע בבעיות אורתופדיות בעמוד השדרה, בעיות פנימיות בתחומי נוירולוגיה, בעיות עיכול, גינקולוגיה, בעיות רגשיות כמו מתח ודיכאון ועוד.
נטען גם כי טיפול בשיטת שיאצו יעיל במיוחד לכאבי גב תחתון וחרדה: במחקר שדגם 66 אנשים שהתלוננו על כאבי גב תחתון, נמדדו הנחקרים על מצב/תכונה של חרדה ורמת כאב לפני ואחרי ארבעה טיפולי שיאצו. יומיים לאחר כל טיפול יצרו קשר עם הנבדקים, שהתבקשו לדרג את רמת הכאב. תשובתם הייתה שגם הכאב וגם החרדה ירדו באופן משמעותי עם הזמן. משתנים כגון מגדר, גיל, מין המטפל, משך ההיסטוריה של כאבי גב תחתון ותרופות שנלקחו לכאבי גב תחתון לא שינו את התוצאות המשמעותיות.
מהלך הטיפול

הטיפול בשיאצו נעשה בלבוש מלא ונוח, ללא שימוש בשמנים, בשכיבה על מזרן או מיטת טיפולים. הטיפול משלב טכניקות של לחיצה, הקשה, מתיחות, עיסוי המפרקים וטיפול בחלקי הגוף השונים. גוף המטפל הוא הכלי הטיפולי שלו ובמהלך הטיפול הוא משתמש בידיים, באגודלים, במרפקים ואף בברכיים שלו ומשלב תרגילי חימום ותנועה.
ראו גם

ואטסו
רפואה סינית
אנרגיית הצ'י
הערות שוליים

↑  Dr Daniel Chuanxin Wang, DAOM A.P, What is Shiatsu? An Overview of Shiatsu Massage, www.amcollege.edu (באנגלית אמריקאית)
↑  The Effects of Shiatsu on Lower Back Pain, (2001) Brady et al. March 2001 vol. 19 no. 1 57-70
↑  "Shiatsu : Cancer Research UK : CancerHelp UK". 2011-01-04. אורכב מ-המקור ב-2011-06-28. נבדק ב-2011-01-04.
↑  Ernst & Singh (2008). Trick or Treatment? Alternative Medicine on Trial. p. 326.
↑  Andrea D. Furlan et al., A Systematic Review and Meta-Analysis of Efficacy, Cost-Effectiveness, and Safety of Selected Complementary and Alternative Medicine for Neck and Low-Back Pain, Evidence-Based Complementary and Alternative Medicine 2012, 2012, עמ' 1–61 doi: 10.1155/2012/953139
↑  Daiki Kobayashi, Takuro Shimbo, Hana Hayashi, Osamu Takahashi, Shiatsu for chronic lower back pain: Randomized controlled study, Complementary Therapies in Medicine 45, 2019-08, עמ' 33–37 doi: 10.1016/j.ctim.2019.05.019
↑  Linda H. Brady, Kathryn Henry, James F. Luth, Kimberly K. Casper-Bruett, The Effects of Shiatsu on Lower Back Pain, Journal of Holistic Nursing 19, 2001-03, עמ' 57–70 doi: 10.1177/089801010101900106
↑  Cari Johnson Pelava, Shiatsu | Taking Charge of Your Health & Wellbeing, www.takingcharge.csh.umn.edu (באנגלית)
↑  Robinson, Nicola; Lorenc, Ava; Liao, Xing (2011), The evidence for Shiatsu: a systematic review of Shiatsu and acupressure, BMC Complement Altern Med, עמ' 11:88 doi: 10.1186/1472-6882-11-88
| --- | --- |
בקרת זהויות :  NLI: 987007293848005171  GND: 4054746-2  LCCN: sh85000760  NDL: 00570872  NKC: ph116138 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שלומית בת דברי

שְׁלֹמִית בַּת-דִּבְרִי היא דמות מקראית הנזכרת בספר ויקרא, פרק כ"ד, פסוק י"א (בפרשת אמור). שלמית הייתה בת לשבט דן ואימו של המקלל, אותו ילדה מאיש מצרי.
מדרש שמה

השם שְׁלֹמִית נגזר משלום או שלם. במדרש ויקרא רבה (לב, ה) דרשו כי הייתה פטפטנית ואומרת שלום לכל אחד ומכאן בא שמה שְׁלֹמִית: - ”דהות פטטא בשלמא שלם לך שלם לכון”, מפטפטת בדברים, שואלת בשלום הכל (רש"י לספר ויקרא, פרק כ"ד, פסוק י"א). ייתכן גם כי השם נגזר מלשון בריאות ושלימות., אך יש הסוברים כי השם שְׁלֹמִית הוא שם זר.
ציון שמה בתורה

הרש"ר הירש מסביר את הצורך בהזכרת שם האם ובדרכו תולה את האשמה בחטא קללת ה' של הבן על האם:
”באותו זמן הייתה זו האישה היחידה בישראל, שעברה עבירה: משום כך קיבלה את הציון המעציב להיות נזכרת בתורה הנצחית. רק משחטא בנה, נזכר שמה. שכן בעצם החטא הזה מתגלה התוצאה הקשה של קלקלתה המוסרית. אלמלא קִלקלה, הרי אותה התפרצות שפלה של נוולות לא יהודית, לא הייתה הופכת מציאות בישראל. פלצות הזוועה על חטא הבן ראתה באם, בשלמית, את הגורמת למעשה.”
אחריות האם לחטא בנה

רש"י בפירושו מביא מבט קצת שונה, אך גם הוא בדבריו, תולה את התנהגות הבן בסביבה החברתית שגדל:
”וְשֵׁם אִמּוֹ שְׁלֹמִית בַּת־דִּבְרִי - שבחן של ישראל, שפרסמה הכתוב לזו. רוצה לומר, שהיא לבדה הייתה זונה.
שְׁלֹמִית - דהות פטפטה שלם עלך שלם עלך שלם עליכון מפטפטת בדברים שואלת בשלום הכל.
בַּת־דִּבְרִי- דברנית הייתה מדברת עם כל אדם לפיכך קלקלה. לְמַטֵּה־דָן - מגיד שהרשע גורם גנאי לו גנאי לאביו גנאי לשבטו כיוצא בו (שמות ל"א) אהליאב בן אחיסמך למטה דן שבח לו שבח לאביו שבח לשבטו.”
גם מדרש תנחומא תולה את האשם באם: ” וירא איש מצרי מכה איש עברי' מי היה איש מצרי? אביו של מגדף... 'מכה איש עברי' (זה) - בעלה של שלומית בת דברי. כיצד? היה אותו נוגש עשוי (אחראי) על מאה ועשרים אנשים והיה מוציא אותם למלאכתם לקריאת הגבר, ומתוך שהיה רגיל להוציאם, היה נכנס ויוצא לבתיהם. ראה לשלומית בת דברי שהיתה יפת תואר שלמה מכל מום, נתן עיניו בה עמד בשעת קריאת הגבר והוציאו מביתו, וחזר אותו מצרי ובא על אשתו והיא סבורה שהוא בעלה. חזר בעלה מצא המצרי יוצא מביתו שאל אותה, ואמר שמא נגע בך? אמרה לו 'הן, וסבורה הייתי שאתה הוא'. כיון שידע הנוגש שהרגיש בדבר, חזר לעבודת פרך והיה מכה אותו. ראה משה ברוח הקודש מה עשה באשתו והיאך היה מכהו, אמר 'לא דייך שענית את אשתו אלא אתה מכהו', כעס על המצרי... 'ויך את המצרי” .
הערות שוליים

↑  יהודה אדרי, נשים בתנ"ך ובאספקלריית חז"ל, קריית גת, דני ספרים, 2009. עמ' 274.
↑  אברהם מלמט, ישראל בתקופת המקרא, ירושלים, מוסד ביאליק, 1983, עמ' 208.
שלומית אברמסון

| --- | --- |

 לידה:  1 בפברואר 1955 (בת 69) 
 מדינה:  ישראל 
 מקום לימודים:  האוניברסיטה העברית בירושלים 
 
שלומית אברמסון (נולדה ב-1 בפברואר 1955, ירושלים) היא סופרת ישראלית.
ביוגרפיה

אברמסון נולדה בירושלים לשלמה טרגן, עורך דין ונוטריון יליד ירושלים וליהודית טרגן לבית ויטל, גננת, שהגיעה לישראל מן האי רודוס בשנת 1939. בשנת 1973 סיימה אברמסון את לימודיה בליד"ה, התיכון שליד האוניברסיטה העברית בירושלים. שם גם פגשה את מי שלימים הפך לבן זוגה, האמן לארי אברמסון. באוגוסט 1973 התגייסה ושירתה בחיל המודיעין. עם שחרורה עבדה תקופה במשרד החוץ במחלקת קשתו"ם (קשרי תרבות ומדע). לאחר מכן סיימה לימודי תואר ראשון בריפוי בעיסוק בבית הספר לריפוי בעיסוק באוניברסיטה העברית בירושלים. עם תום לימודיה עבדה עם חולי נפש במספר מוסדות ברחבי ישראל. בהמשך, עבדה עם ילדים בעלי נכויות קשות בבית חולים "אלין" בירושלים ועם קשישים וחולים הרתוקים לביתם.
אברמסון היא אם לשלושה. בעשור השני של המאה ה-21, מתגוררת בתל אביב.
יצירתה

אברמסון פרסמה ארבעה רומנים:
"מעשה תמר", ספרה הראשון, ראה אור בשנת 2005 בהוצאת מודן. נכתב לראשונה כסיפור קצר בהיותה תלמידה בתיכון כשלמדה במסגרת שיעורי תנ"ך את פרק ל"ח בבראשית, העוסק בסיפור תמר אשת ער. הספר מסופר דרך עיני הילדה-נערה תמר המובאת על ידי יהודה, אבי ער, מִתִמנה שבשפלת החוף לשבטו שבהרים. עלילת הרומן נשענת אמנם על הסיפור המקראי, אולם בספר מאירה אברמסון את נקודת המבט הנשית המושתקת שהטקסט התנ"כי איננו מגלה, ומעניקה לגיבוריה החיים במרחב כנעני-אלילי, חירות ופרשנות אנושית ללא נוכחותו של אלוהים. "מעשה תמר" תורגם לאיטלקית ויצא בהוצאת La Giuntina בשנת 2013.
ספרה השני, "מחברת המילים הקשות" ראה אור בשנת 2007 בהוצאת מודן. עלילת הספר מתרחשת בירושלים בשנים שלפני קום המדינה ועד לשנות הצנע. העלילה מתארת את חייהם של בני משפחה אחת ועוסקת בשתיקה ובקשיי דיבור. היא מדגישה את ערכן של המילים כמרחב הבונה את העולם ומשמר אותו. נעמי בת החמש אינה מדברת עם איש מלבד עם סבה. מתוך עמדת השתיקה שלה היא בוחנת את העולם לפי המילים הקשות שהיא אוספת למחברת הנהלת חשבונות ישנה. היא מאמינה שכך היא משמרת ומצילה את העולם שהרי העולם נברא במילה ואם המילים תאבדנה לא יישאר ממנו דבר.
ספרה השלישי, "השועל של יום שני", ראה אור בהוצאת כנרת, זמורה-ביתן, דביר בשנת 2011. עלילתו מתרחשת בשכונת ספר בירושלים ערב מלחמת ששת הימים. מסגרת הזמן של הספר היא אחר צהריים אחד שבו נעלמת הילדה סימי. היעלמותה מאפשרת לגולל את קורותיהם של ארבע דמויות מרכזיות: הוריה, בלה ודוד, ונסה האנגליה וליכטר הספר השכונתי.
ספרה הרביעי, "נחלת עולם", ראה אור בהוצאת כנרת, זמורה-ביתן, דביר בשנת 2020. עלילתו מספרת על לייב סולומון, שעבד את אדמתה של נחלת עולם והקים בה לו ולרעייתו סופי בית הנשקף אל הים.
סיפור קצר פרי עטה, "מכתב לדורה" התפרסם בספר אמן של הצייר יונתן גולד.
הערות שוליים

↑  http://www.shenkar.ac.il/he/news_items/yoni-gold-artist-book
| --- | --- |
בקרת זהויות :  NLI: 987007307011705171  GND: 1023890011  LCCN: no2005070418  NTA: 385955952  VIAF: 51999885   WorldCat (עם VIAF): 51999885
רפת

רפת בקיבוץ רביבים
מתחם של עגלות צעירות ברפת
עגל צעיר, בן שלושה ימים, ברפת של יטבתה. בתג זיהוי שבאוזן: המספר הגדול הוא סידורי. במספר התחתון ימני - משקל אחרי ההמלטה (40 ק"ג). במספר התחתון שמאלי - תאריך ההמלטה (20 בדצמבר 2014. התמונה צולמה ב-23/12)
רפת היא מכלאה לגידול בקר המשמש בחקלאות לצורכי בשר וחלב. המילה "רפת" משמשת גם לציון מתחם שלם של רפתות הקשורות זו לזו.
סוגי רפתות

רפת חלב - רפת שתוצרה העיקרי הוא חלב. ברפת כזו עיקר הגידול יהיה של נקבות.
רפת בשר - רפת שתוצרה העיקרי הוא עגלים לשחיטה. ברפת כזו יגודלו בדרך כלל יותר עגלים זכרים מנקבות.
פרייה - רפת של פרי הזרעה.
רפת חלב

ברפת חלב מגדלים עגלות ופרות, כאשר התוצר העיקרי של הרפת הוא חלב הפרות. הפרה, כמו כל נקבות היונקים, מפיקה חלב רק לאחר המלטה, ולכן הפרות מוזרעות, בדרך כלל בהזרעה מלאכותית, וממליטות במרווחים של כשנה. ברפתות רבות, הנקבות שנולדות מגודלות ברפת כדור ההמשך של העדר.
עם היוולדם, מופרדים העגלים והעגלות מאימותיהם. בימים הראשונים הם מקבלים קולוסטרום שנשאב מפרות שאך המליטו. העגלים הזכרים מועברים לפיטום, העגלות עוברות תהליכים לצורך התאמתן לחיים ברפת: גדיעת קרניים על ידי מריחת סודה קאוסטית, סימון באמצעות צריבה של מספר על גופן בכווית קור וטילוף אחת לשנה. הטילוף נחוץ משום שלא כמו בטבע, הפרסות ברפת אינן נשחקות באופן טבעי. הטילוף מתבצע לאחר ההמלטה הראשונה למניעת מחלות רגליים. העגלות שוהות במתחם מיוחד עד הגיען לבגרות מינית. אז הן מועברות לרפת הכללית ומוזרעות. לאחר ההמלטה נחלבת הפרה באופן אינטנסיבי, בין פעמיים לשלוש פעמים ביום, על מנת להגיע לתנובת חלב מקסימלית. ברפתות רובוטיות, פרות עשויות להיחלב אף חמש פעמים ביום. כיום, לאחר תהליכי השבחה ממושכים, מייצרת כל פרה כ-37 ליטר חלב מדי יום. פרות שלא מייצרות מספיק חלב כדי לכסות על מחיר הטיפול בהן, במיוחד האבסתן, נשחטות.
הוצאות התפעול של הרפת הן בעיקר קניית המזון (כמחצית מההוצאות ברפתות ללא מרעה), טיפול בהפרשות הפרות ותחזוקת המבנים.
חלק מהרפתות מייצרות תחמיץ בעצמן, כדי לחסוך בעלויות המזון. מכיוון שייצור תחמיץ באופן עצמאי עשוי לקחת זמן רב, רוב הרפתות קונות מזון מוכן לפרות.